CELEX: 62013CN0429
Language: mt
Date: 2013-07-26 00:00:00
Title: Kawża C-429/13 P: Appell ippreżentat fis- 26 ta’ Lulju 2013 mir-Renju ta’ Spanja mis-sentenza mogħtija mill-Qorti Ġenerali (L-Ewwel Awla) tad- 29 ta’ Mejju 2013 fil-Kawża T-384/10, Ir-Renju ta’ Spanja vs Il-Kummissjoni Ewropea

7.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/40
            
         Appell ippreżentat fis-26 ta’ Lulju 2013 mir-Renju ta’ Spanja mis-sentenza mogħtija mill-Qorti Ġenerali (L-Ewwel Awla) tad-29 ta’ Mejju 2013 fil-Kawża T-384/10, Ir-Renju ta’ Spanja vs Il-Kummissjoni Ewropea
   (Kawża C-429/13 P)
   2013/C 260/71
   Lingwa tal-kawża: l-Ispanjol
   
      Partijiet
   
   
      Appellant: Ir-Renju ta’ Spanja (rappreżentant: A. Rubio González, aġent)
   
      Parti oħra fil-proċedura: Il-Kummissjoni Ewropea
   
      Talbiet tal-appellant
   
   
               —
            
            
               Li, fi kwalunkwe każ, tilqa’ l-appell u tannulla parzjalment is-sentenza tal-Qorti Ġenerali tad-29 ta’ Mejju 2013, fil-Kawża T-384/10, Ir-Renju ta’ Spanja vs Il-Kummissjoni Ewropea;
            
         
               —
            
            
               Li tannulla parzjalment skont kif mitlub id-Deċiżjoni tal-Kummissjoni, Nru C(2010) 4147 tat-30 ta’ Ġunju 2010, li tnaqqas l-għajnuna tal-Fond ta’ Koeżjoni għal dawn il-(gruppi ta’) proġetti li ġejjin: “Il-provvista tal-ilma għaċ-ċentri residenzjali li jinsabu fil-Baċir Idrografiku tax-Xmara Guadiana: Reġjun ta’ Andévalo” (2000.ES.16.C.PE.133), “Tindif u purifikazzjoni tal-Baċir ta’ Guadalquivir: Guadaira, Aljarafe u EE NN PP tal-Guadalquivir” (2000.16.C.PE 066), “Il-provvista ta’ ilma lil sistemi supramuniċipali tal-provinċji ta’ Granada u ta’ Málaga” (2002.ES.16.C.PE.061), skont it-termini indikati; u
            
         
               —
            
            
               Fi kwalunkwe każ, tikkundanna lill-parti l-oħra fil-proċedura għall-ispejjeż.
            
         
      Aggravji u argumenti prinċipali
   
   Żball ta’ liġi fir-rigward tal-kunċett ta’ xogħol fis-sens li l-firxa kollha ta’ xogħlijiet tikkostitwixxi xogħol wieħed fis-sens tal-Artikolu 1(ċ) tad-Direttiva tal-Kunsill 93/37/KEE (1), tal-14 ta’ Ġunju 1993, li tikkonċerna l-koordinament tal-proċeduri għall-għoti ta’ kuntratti tax-xogħlijiet pubbliċi.
   Is-sentenza appellata tmur kontra d-duttrina li tirriżulta mis-sentenza tal-5 ta’ Ottubru 2000, Il-Kummissjoni vs Franza (C-16/98, Ġabra p. I-8315), billi teskludi l-ħtieġa ta’ kontinwità ġeografika tal-firxa kollha ta’ xogħlijiet u ta’ interdipendenza bejniethom, jiġifieri, l-ħtieġa ta’ interkonnessjoni sabiex jingħata servizz.
   
      (1)  ĠU Edizzjoni Speċjali bil-Malti, Kapitolu 6, Vol. 2, p. 163